
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 15P/51/2025 3825202102 21. 05. 2025 JUDr. Eva Kiššová ECLI:SK:OSPD:2025:3825202102.2
Uznesenie Okresný súd Prievidza v právnej veci starostlivosti o maloletú A. B. C., nar. XX.XX. XXXX, zast. Úradom práce, sociálnych vecí a rodiny Prievidza, dieťa rodičov D. B. C., nar. X.X. XXXX, bytom E., F. G. XX/XX, H. B. B. C., nar. XX.X. XXXX, bytom I., E. G. XXXX/XX, o návrhu starej matky D. J., nar. X.X. XXXX, bytom K., L. G. XX/X o zverenie maloletej do náhradnej osobnej starostlivosti, o nariadenie neodkladného opatrenia, takto rozhodol: 1/ Konanie z a s t a v u j e . 2/ Žiaden z účastníkov nemá právo na náhradu trov konania. odôvodnenie: 1/ Stará matka maloletej podala dňa 2.5. 2025 návrh na zverenie maloletej do náhradnej osobnej starostlivosti z dôvodov uvedených v návrhu. Maloletá sa aktuálne nachádza v jej domácnosti. Zároveň navrhla rozhodnúť o jej návrhu aj neodkladným opatrením. 2/ Po vyjadrení matky k návrhu stará matka listom z 20.5. 2025 zobrala svoj návrh späť a žiadala konanie zastaviť. Maloletá vnučka sa vrátila k matke, pričom jej rozhodnutie rešpektuje. 3/ Podľa § 29 odst. 1 CMP súd konanie zastavil, pretože akceptoval dispozíciu starej matky s návrhom. Súd nezistil dôvody, pre nezastavenie konanie a pokračovanie v konaní vzhľadom na to, že osobnú starostlivosť o maloletú zabezpečuje aktuálne jej matka. 4/ O náhrade trov konania súd rozhodol podľa § 52 CMP. Poučenie:
Proti tomuto rozhodnutiu možno podať odvolanie v lehote 15 dní odo dňa jeho doručenia na Krajský súd v Žiline. Odvolanie sa podáva na Okresný súd Prievidza. Odvolanie musí obsahovať okrem všeobecných náležitostí (označenie súdu, ktorému je určené, kto ho robí, ktorej veci sa týka, čo sa ním sleduje, spisovú značku konania, podpis), označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne (odvolacie dôvody) a čoho sa odvolateľ domáha.

